མདོར་བསྡུས་ན་ཕྱི་ལོ་༡༩༥༡དང་།༥༩།༦༠།༨༤ལོ་བཅས་ཀྱི་ནང་བུད་མེད་ཀྱི་ཚོགས་པ་འཛུགས་སྟངས་མི་འདྲ་བའི་རིམ་པ་གཉིས་ཙམ་བྱུང་ཡོད།གཞི་རྒྱ་ཆེ་བའི་བུད་མེད་ལྷན་ཚོགས་དེ་༡༩༨༤་་༨༥ནང་གཟེངས་སུ་ཐོན་པའི་ཐོག་བཙུགས་གནང་ཡོད་པ་མ་ཟད།ད་ལྟའི་ཆར་ཡན་ལག་ཁག་༥༨ཡོད་པ་ཚོགས་གཙོས་གསུངས་སོང་།ཧ་ཅང་ཡག་པོ་རེད།ཡན་ལག་ག་ཚོད་ཀྱིས་མང་དུ་འགྲོ་བ་དེ་ཙམ་གྱིས་ཚོགས་པའམ་སྒྲིག་འཛུགས་ཚགས་ཚུད་པ་དང་ཚད་ལྡན་ཡིན་པ་མཚོན་གྱི་ཡོད།བྱས་ཙང་ཡར་རྒྱས་ལ་མཐའ་མེད་པ་དང་།ད་དུང་ཡིན་ནའང་ཡན་ལག་མང་དུ་འཛུགས་རྒྱུར་འབད་བརྩོན་བྱེད་དགོས།བོད་ཀྱི་བུད་མེད་ལྷན་ཚོགས་བཙུགས་ནས་ལོ་ངོ་༣༣འགྲོ་བཞིན་པ་དང་།དེ་རིང་ཚོགས་ཆེན་ཐེངས་༡༢པའི་དབུ་འབྱེད་ཀྱི་འདུ་འཛོམས་ས་རཱ་མཐོ་སློབ་ཀྱི་ཚོགས་ཁང་ནང་ཚོགས་ཐུབ་པ་དེ་སྒྲིག་འཛུགས་ཀྱི་ཕྱག་ལས་གནང་མཁན་ཚོ་ཚགས་ཚུད་པོ་དང་།སྤུས་དག་པོ་ཚད་དང་ལྡན་པ་ཡོད་པ་གསལ་པོ་སྟོན་གྱི་ཡོད་ལ་ངོས་འཛིན་ཡང་འདི་ལྟར་ཞུ་ཡི་ཡོད།